Anahaimas
Anahaimas (angl. Anaheim) – miestas JAV, Kalifornijoje, Orindžo apygardoje, prie Santa Anos upės. Įsikūręs 45 km į pietus nuo Los Andželo (priklauso jo aglomeracijai). 2020 m. JAV gyventojų surašymo duomenimis, mieste gyveno 346 824 gyventojai. Mieste gausu muziejų, atrakcionų parkų (tarp jų Disneilendas), yra konferencijų salė, amfiteatras. Nuo 1924 m. kasmet vyksta Helovino paradas.